Зертханалық жұмыстардың орындалу ережесі
1. Жалпы ереже
1.1 Жұмыс алдында  оқушылар зертханада жұмыс орындағы кіріспе, техникалық қауыпсіздік ережелерімен таныстырылып және танысқандығы жөнінде арнайы журналға қол қояды. 
1.2 Әрбір зертханалық жұмыстың мақсаты мен орындау тәртібі нақты көрсетіледі. Әрбір  зертханалық жұмысты орындау толық бір сабаққа (90 мин.) есептелінеді. 
1.3 Әрбір зертханалық жұмыс тақырыпқа сәйкес аспаптармен, құрылғылырмен және жабдықтармен қамтамасыз етіледі (етілуі тиіс).  
1.4Зертханалық жұмысты орындауға дейін әрбір оқушы алдында толтырылмаған арнайы жұмыс парақша (бланк, жұмыс дәптері) болуы керек. 
1.5 Оқытушының рұқсатынсыз құрылғыларды, қондырғыларды, тізбектерді және тоқпен жұмыс істейтін стенділерді жалғау немесе қосуға тыйым салынады.     
1.6. Оқытушының рұқсатынсыз құрылғыларды, қондырғыларды, тізбектерді,   тоқпен жұмыс істейтін стенділерді ажыратуға және сұлбалардағы (схема) ахауларды жоюға тыйым салынады. 
1.7 Тәжірибелердің нәтижесі есеп беруге алдын-ала дайындалған кестелерге толтырылады. Ал, есептеулер, графиктер қорытындылау жұмыстың соңында немесе өз  бетінше үйде жасалынады.
1.8 Есеп беруде кестелер құруда, барлық  есептеулер жасалынып, кестелер толтырылып, графиктер, суреттер жасалынып қорытындылануы  қажет.
1.9 Әрбір зертханалық жұмыстың соңында сынақ тапсыруға бақылау сұрақтары беріледі. Сынақ тапсыру барысында оқушы орындаған жұмыстарын қорытынды есебін жинақтап, титул парағына бекітіп, көрсетеді.
1.10 Зертханалық жұмыстар мен практикалық сабақтар оқушылардың теориялық кәсіби дайындығының ең маңызды бөлігі.
1.11 Оқушылардың  зертхана мен практикалық сабақтарды орындауы мынадай бағыттарда:
- математика, жалпы жаратылыстану, жалпыкәсіптік, арнайы пәндердің нақты тақырыптары бойынша теориялық білімдерін жалпылау, жүйелеу, нығайту және тереңдету; 
- біліктілігін іс-жүзінде қолдануды қалыптастырып, интеллектуалдық және тәжірибелік қызметінде біртұтас іске асыра алу;
- қойылған мақсатты іске асыра алу, шешу барысында өз бетінше жұмыс жасау,  жауапкершілік, шығармашылық белсенділігі сияқты кәсіби құндылықтарды ескере алатындай болу;
1.12 Пәндерден зертханалық, машықтану сабақтардың көлемі оқу бағдарламаларына негізделініп жоспарланады. 

2 Зертханалық жұмыстарға арналған әдістемелік нұсқаулықтың мазмұны 
1. Зертханалық жұмыстың тақырыбы (атауы)
2. Зертханалық жұмыстың мақсаты мен міндеттері
3. Жұмыс орнын жарақтандыру (қажетті құрал-жабдықтар)
4. Жұмыстың мазмұны
5. Жұмысты орындау кезіндегі еңбекті қорғау және техникалық қауіпсіздік ережелері
6. Жұмыстың орындалу реті
7. Қорытындылар мен ұсыныстар
8. Бақылау сұрақтары
9. Әдебиеттер


3 Практикалық сабақты өткізуге арналған әдістемелік нұсқаулықтың мазмұны
1. Практикалық сабақтың тақырыбы (атауы).
2. Практикалық сабақтың мақсаты.
3. Сабақтың мазмұны.
4. Сабақты орындау кезіндегі еңбекті қорғау және техникалық қауіпсіздік ережелері.
5. Сабақты орындауға тапсырма
6. Сабақтың орындалу тәртібі.
7. Қорытынды мен ұсыныс.
8. Бақылау сұрақтары.
9. Әдебиеттер.

4 Зертханалық және практикалық сабақтардың есебін ресімдеудің
құрылымдық жобасы   
1. Зертханалық және практикалық сабақтың тақырыбы (атауы).
2. Зертханалық және практикалық сабақтың  мақсаты мен міндеттері.
3. Қажетті құралдар мен жабдықталынуы, сызба – нұсқалар, т.б.
4. Бақылау және өлшеу нәтижелерін кесте және график түрінде көрсету. 
5. Өлшеу нәтижелерін теориялық мәндермен салыстыру.
6. Қорытынды.

ЕСКЕРТУЛЕР
Пәндер бойынша зертханалық және практикалық сабақтардың  құрылымын циклдік комиссия анықтайды. 
Оқытушылардың өткізетін зертханалық және практикалық сабақтарының мазмұны мен қамтамасыз етілуіне циклдік комиссия төрағасы жауапты.
Зертханалық және практикалық сабақтардағы орындалған есеп берулер бес баллдық(жоғарғысы) және цифрлық эквивалентті жүйемен бағаланып, оқушылардың ағымдағы үлгерім көрсеткіші ретінде есептелінеді. 

